OpenLLM-France/wikimedia huggingface dataset:
# Mainà crestat

El mainà crestat (Acridotheres cristatellus) és una espècie d'ocell de la família dels estúrnids (Sturnidae) que habita praderies i terres de conreu de l'est i sud-est de la Xina, Taiwan, Hainan, nord de Myanmar, Laos i el Vietnam. Introduït a diferents indrets, com ara les Filipines i l'illa de Vancouver. El seus hàbitats són els herbassars tropicals i subtropicals, les terres llaurades, les pastures, els jardins rurals i les àrees urbanes. El seu estat de conservació es considera de risc mínim.

## Espècie invasora

Un estudi va concloure que hi va haver almenys 22 introduccions accidentals i independents de tres espècies de mainàs del gènere Acridotheres (el comú, el fosc i el crestat) des de començaments dels anys 90 a la península Ibèrica i en tres arxipèlags (illes Balears, illes Canàries i Madeira). Les iniciatives d'erradicació van permetre eliminar poblacions insulars de mainà comú en quatre illes, però l'espècie es manté a l'estuari del Tajo (Portugal), on també hi ha una població reproductora de mainà crestat, que cresqué exponencialment en la dècada del 2000.
Així mateix, tots els tàxons del gènere Acridotheres estan inclosos en el Catàleg Espanyol d'Espècies Exòtiques Invasores, regulat pel Reial Decret 630/2013, de 2 d'agost, i està prohibida a Espanya la seva introducció al medi natural, possessió, transport, trànsit i comerç.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «mainà crestat». Diccionari dels ocells del món. TERMCAT. [Consulta: 29 agost 2022].
* ↑ «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 674. ISBN 978-84-16728-37-4.
* ↑ BirdLife International. «Crested Myna. Acridotheres cristatellus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
* 1 2 Saavedra, S.; Maraver, A.; Anadón, J. D.; Tella, J. L. «A survey of recent introduction events, spread and mitigation efforts of mynas (Acridotheres sp.) in Spain and Portugal». Animal Biodiversity and Conservation, 38 (1), 2015, pàg. 121-127.
* ↑ «Real Decreto 630/2013, de 2 de agosto, por el que se regula el Catálogo español de especies exóticas invasoras.».
# Aldo Aureggi

Aldo Aureggi (Roma, 6 d'octubre de 1931 - Roma, 21 d'agost de 2020) fou un tirador d'esgrima italià, especialista en floret, que va competir durant la dècada de 1950.
El 1960 va prendre part en els Jocs Olímpics d'Estiu de Roma, on guanyà la medalla de plata en la prova del floret per equips del programa d'esgrima.
En el seu palmarès també destaca una medalla de bronze al Campionat del món d'esgrima de 1957. El 1959 guanyà el campionat italià de floret.

## Referències

* ↑ Italpress, Agenzia di Stampa. «Morto Aldo Aureggi, fu argento olimpico a Roma1960 Agenzia di stampa Italpress» (en italià), 21-08-2020. [Consulta: 4 agost 2023].
* 1 2 «Olympedia – Aldo Aureggi». [Consulta: 4 agost 2023].
* ↑ «Scheda Atleta». [Consulta: 4 agost 2023].
# Marc Alcalà Ibáñez

Marc Alcalà Ibáñez (Barcelona, 7 de novembre de 1994) és un corredor de mitja distància català, especialitzat en els 1.500 metres llisos. Va representar Espanya al Campionat del Món d'atletisme en pista coberta de 2016, no arribant a la final per ben poc. A més, va guanyar la medalla d’or al Campionat Europeu d'Atletisme Sub-23 2015.
El 2018 va guanyar la Cursa Bombers de Barcelona, de 10 kilòmetres, amb un temps de 29' 29''.

## Referències

* ↑ «Marc Alcalà» (en anglès). World Athletics.
* ↑ «Cursa Bombers 10K». Xip Groc, 22-04-2018. Arxivat de l'original el 1 de maig 2021. [Consulta: 3 maig 2021].
# Swansboro

Swansboro és una població dels Estats Units a l'estat de Carolina del Nord. Segons el cens del 2007 tenia 1.540 habitants.

## Demografia

Segons el cens del 2000, Swansboro tenia 1.426 habitants, 655 habitatges i 419 famílies. La densitat de població era de 451,3 habitants per km².
Dels 655 habitatges en un 28,9% hi vivien nens de menys de 18 anys, en un 44,6% hi vivien parelles casades, en un 15% dones solteres, i en un 36% no eren unitats familiars. En el 32,4% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,72.
Per edats la població es repartia de la següent manera: un 24,4% tenia menys de 18 anys, un 7,6% entre 18 i 24, un 28,1% entre 25 i 44, un 23,1% de 45 a 60 i un 16,8% 65 anys o més.
L'edat mediana era de 38 anys. Per cada 100 dones de 18 o més anys hi havia 81,2 homes.
La renda mediana per habitatge era de 37.740 $ i la renda mediana per família de 45.357 $. Els homes tenien una renda mediana de 32.188 $ mentre que les dones 25.556 $. La renda per capita de la població era de 19.625 $. Entorn del 10,3% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Swansboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Swansboro». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Aldo Bini

Aldo Bini (Montemurlo, Toscana, 30 de juliol de 1915 – Prato, 16 de juny de 1993) va ser un ciclista italià, que fou professional entre 1934 i 1955. Els seus èxits més importants foren les cinc victòries d'etapa al Giro d'Itàlia, dues edicions de la Volta a Llombardia i una segon lloc al Campionat del Món de ciclisme, entre d'antres triomfs.

## Palmarès

* 1933
** 1r al Giro d'Úmbria
** 1r a la Coppa Cicogna
* 1935
** 1r al Giro de l'Emilia
** 1r al Giro del Piemont
** 1r del Giro de les Dues Províncies
** 1r de la Copa Franchi
** 1r de la Copa Necchi
* 1936
** 1r al Giro del Piemont
** 1r a la Milà-Módena
** Vencedor d'una etapa al Giro d'Itàlia
** 2n al Campionat del Món de ciclisme
* 1937
** 1r a la Volta a Llombardia
** 1r a la Milà-Módena
** 1r al Giro de la província de Milà, amb Maurice Archambaud
** Vencedor de 3 etapes al Giro d'Itàlia
* 1938
** 1r a la Milà-Módena
* 1940
** 1r a la Copa Bernocchi
* 1941
** 1r al Giro del Piemont
** 1r a la Cursa Gran Fons
* 1942
** 1r a la Volta a Llombardia
* 1946
** Vencedor d'una etapa al Giro d'Itàlia
* 1948
** Vencedor de la maglia nera del Giro d'Itàlia
* 1952
** 1r a la Milà-Torí

## Resultats al Giro d'Itàlia

* 1935. Abandona
* 1936. Abandona. Vencedor d'una etapa
* 1937. 23è de la classificació general i vencedor de 3 etapes
* 1940. Abandona
* 1946. 23è de la classificació general i vencedor d'una etapa
* 1947. Abandona
* 1948. 41è de la classificació general. Vencedor de la maglia nera (darrer classificat)
* 1950. Abandona
* 1951. Abandona
* 1953. 70è de la classificació general
* 1954. Abandona

## Resultats al Tour de França

* 1938. 48è de la classificació general

## Notes

* ↑ Palmarès i biografia d'Aldo Bini (francès)

## Enllaços externs

* Palmarès i biografia d'Aldo Bini Arxivat 2018-05-13 a Wayback Machine. (italià)
# Poubaïta

La poubaïta és un mineral de la classe dels sulfurs, que pertany al grup de l'aleksita. Rep el nom pel professor Zdeněk Pouba (8 de juny de 1922 - 27 de desembre de 2011), mineralogista txec, catedràtic de geologia de dipòsits i economia (de 1953 a 1982) a la Universitat Charles de Praga, a la República Txeca.

## Característiques

La poubaïta és una sulfosal de fórmula química PbBi₂(Se,Te,S)₄. Cristal·litza en el sistema trigonal. La seva duresa a l'escala de Mohs es troba entre 2,5 i 3.
Segons la classificació de Nickel-Strunz, la poubaïta pertany a «02.GC - Poli-sulfarsenits» juntament amb els següents minerals: hatchita, wal·lisita, sinnerita, watanabeïta, simonita, quadratita, manganoquadratita, smithita, trechmannita, aleksita, kochkarita, rucklidgeïta, babkinita, saddlebackita, tvalchrelidzeïta i mutnovskita.

## Formació i jaciments

Va ser descoberta a la localitat de Oldřichov, un dipòsit d'uraninita amb associació de sulfurs-selenurs que està situat al districte de Tachov (Regió de Plzeň, República Txeca). També ha estat descrita al Japó, Austràlia, el Canadà i Mèxic.

## Referències

* ↑ «Poubaite» (en anglès). Mindat. [Consulta: 19 abril 2021].
# Spokane (Washington)

* Per a altres significats, vegeu «Spokane (desambiguació)».
Spokane és una ciutat situada al nord-oest dels Estats Units a l'estat de Washington. És la ciutat més gran i capital del comtat de Spokane, així com el centre metropolità de la regió continental del nord-oest. La ciutat està situada a la vora del riu Spokane a Washington Oriental, 180 km al sud de la frontera amb Canadà, 32 km de la frontera entre Washington i Idaho, i 436 quilòmetres a l'est de Seattle.

## Referències

* ↑ «About Counties: Washington» (en anglès). National Organization of Counties. Arxivat de l'original el 2008-06-05. [Consulta: 5 maig 2010].

## Enllaços externs

* Spokane Regional Convention and Visitors Bureau (anglès)
# Reflació

La reflació és un fenomen econòmic que es caracteritza per tenir al mateix temps una pujada forta en els preus (inflació) amb una recessió. És una inflació artificial creada per l'Estat amb la finalitat d'estimular la producció. És un sistema perillós perquè pot donar lloc a una sobreproducció, i originar després una caiguda de preus.
# Middleport

«Middleport» té aquests significats:
* Middleport (Ohio), població dels Estats Units a l'estat d'Ohio.
* Middleport (Pennsilvània), població dels Estats Units a l'estat de Pennsilvània.
# Sucà (judaisme)

Una Sucà (en hebreu: סוכה; plural; סוכות; sucot) és un estatge temporal construït per ser utilitzat durant el festival jueu de Sucot. La sucà està coberta amb branques, i normalment el seu interior està decorat. El llibre de Levític la descriu com un refugi simbòlic al desert, que commemora el moment quan Elohim va cuidar als israelites, mentre estaven al desert i habitaven allà, després de ser alliberats de l'esclavitud que patien a Egipte. És comú que els jueus mengin, dormin i passin un temps habitant a la sucà. En el judaisme, la festa de Sucot es considera una ocasió alegre, i sovint aquesta festivitat s' anomena el dia de la joia. La sucà representa la fragilitat de la vida humana, i com les nostres vides depenen de Déu.

## Galeria d'imatges

* Sucà a Kfar Etzion.
* Sucà a un balcó a Jerusalem.
* Sucà amb decoració al sostre.

## Referències

* ↑ «www.es.chabad.org» (en castellà).
# Tess Asplund

Tess Asplund (Cali, Colòmbia, 1974) és una activista sueca que va obtenir ressò mediàtic de resultes de la seva protesta contra neonazis a Borlänge, Suècia. David Lagerlöf és el fotògraf de la imatge viral d'Asplund, la qual mostra l'activista amb el puny enlaire i fent front a membres uniformats de l'associació sueca Moviment Nòrdic de Resistència (Nordic Resistance Movement —en anglès— i Nordiska Motståndsrörelsen —en suec—). Asplund és originària de Colòmbia i es defineix com a afrosueca. Sobre l'incident, Asplund va comentar “Si aquesta fotografia pot aconseguir que més persones gosin mostrar resistència, llavors em sembla molt bé... Les persones s'han d'unir per demostrar que no és correcte que el racisme es normalitzi ni que els feixistes campin al voltant dels nostres carrers.”
Asplund és membre d'Afrophobia Focus.
Asplund és també citada a Aftonbladet com a covíctima d'una agressió brutal amb astes de bandera duta a terme per tres homes d'origen polonès, en una manifestació d'ultradreta populista al centre d'Estocolm de la qual els homes polonesos semblaven formar-ne part.
L'any 2016 Asplund va ser inclosa a la llista de les 100 Dones de la BBC, al costat de dones com Alicia Keys, Ellinah Wamukoya i Nadiya Hussain. El tema de la llista d'aquell any era el desafiament.

## Referències

* ↑ Crouch, David «Woman who defied 300 neo-Nazis at Swedish rally speaks of anger» (en anglès). The Guardian, 04-05-2016 [Consulta: 8 desembre 2016].
* ↑ «Swedish activist faces off against more than three hundred neo-Nazis». The Telegraph [Consulta: 8 desembre 2016].
* ↑ «BBC 100 Women 2016: Who is on the list?» (en anglès). BBC News, 21-11-2016 [Consulta: 8 desembre 2016].
* ↑ «Q&A: 'Racism is on the rise in Sweden and it is scary'». [Consulta: 8 desembre 2016].
* ↑ http://www.aftonbladet.se/nyheter/article22178425.ab
# Marc Gal·lió

Marc Gal·lió (en llatí Marcus Gallio) va ser un retòric romà mencionat en alguns manuscrits com a autor de l'obra Rhetorica ad Herennium, editada dins les obres de Ciceró. L'autenticitat de l'autoria d'aquesta obra ha estat posada en qüestió i de Marc Gal·lió se se'n sap res més.

## Referències

* ↑ [https://quod.lib.umich.edu/m/moa/acl3129.0002.001/231?rgn=full+text;view=image;q1=GallioSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 221. ]
# Rai Sankli

Rai Sankli fou un estat tributari protegit al prant de Jhalawar, a l'agència de Kathiawar, presidència de Bombai, format per dos pobles. Els ingressos s'estimaven en 900 lliures i pagava un tribut de 55 lliures al govern britànic, i de 38 lliures al nawab de Junagarh. La superfície era de 16 km² i la població de 721 habitants.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Migdònia de Macedònia

Migdònia de Macedònia (en llatí Mygdonia, en grec antic Μυγδονία) era un districte del Regne de Macedònia que abraçava les planes a l'entorn de Tessalònica i les valls del Klisalí i del Besíkia, estenent-se a l'est fins al riu Axios (Axius), incloent el llac Bolbe (actual Volvi) a l'est. Limitava al nord amb Crestònia (Crestonia), i amb Bisàltia (Bisaltia). El districte de la costa era anomenat Anfaxitis , una distinció que comença amb Polibi, que divideix tota la plana en dos districtes: Amphaxitis i Bottiaea, divisió que es manté fins a Claudi Ptolemeu.
El país l'habitaven originàriament els migdons, una tribu tràcia que va emigrar a Bitínia i va donar nom al districte de Migdònia de Bitínia. Eren prou poderosos com per deixar el seu nom al territori, fins i tot després de la conquesta macedònica.
Les ciutats d'aquest país eren Terme, Tessalònica, Sindos (Sindus), Calastra (Chalastra), Altos (Altus), Strepsa, Cissos (Cissus), Mellisurgis, i Aenia i Heracleustres. Claudi Ptolemeu esmenta altres ciutats menors: Chaetae, Moryllus, Antigoneia, Calindaea, Boerus, Physca, Trepillus, Carabia, Xylopolis, Assorus, Lete, i Phileros, que probablement van quedar buides al fundar-se Tessalònica.

## Referències

* ↑ Smith, William (ed.). «Mygdonia». Dictionary of Greek and Roman Geography (1854). [Consulta: 16 juliol 2021].
# Marc Albrighton

Marc Kevin Albrighton (Tamworth, 18 de novembre de 1989) és un futbolista anglès que juga de volant dret. Ha desenvolupat pràcticament la totalitat de la seva carrera a l'Aston Villa i al Leicester City de la Premier League d'Anglaterra.

## Palmarès
### Leicester City

* Premier League: 2015–16
* FA Cup: 2020–21
* Community Shield: 2021
* EFL Championship: 2023–24

## Referències

* ↑ «Albrighton signs new Villa deal». Sky Sports, 24-09-2009.
* ↑ «Mark Albrighton and Nathan Delfouneso released from Villa». Aston Villa Official Website, 20-05-2014. Arxivat de l'original el 21 May 2014.
* ↑ «City Seal Deal For Albrighton». Leicester City F.C., 23-05-2014.
* ↑ «Albrighton Among Players To Depart Leicester City». Leicester City F.C., 07-06-2024.
# Indefinit

Els indefinits són quantificadors que es caracteritzen pel fet que aporten una significació d'indeterminació o vaguetat. La major part d'ells presenten flexió de gènere i nombre: "algun, altre, cert, tot…" Des del punt de vista sintàctic, els indefinits poden ésser pronoms o bé funcionar com a especificadors d'un nom, i en molts casos presenten formes específiques per a cadascuna d'aquestes funcions.
Forma pronominal / Ambdues formes / Forma especificadora
Els indefinits conformen una subcategoria nominal inclosa en la categoria dels quantificadors.
Els indefinits especifiquen el nom tot i restringir-ne l'extensió de manera poc precisa. Tradicionalment fan la funció d'adjectius pronominals (algun, cap, tot) que tenen un sentit més limitat, i de pronoms (algú, res, tothom) que tenen un sentit més general. Cada, cadascun (distributius), ambdós, sengles (formes inclusives),tot, algun, gens, cap, un.
Joan Solà i Cortassa diferencia tres tipus de caràcters per als indefinits:
* Caràcter universal: tot
* Caràcter existencial: algun
* Caràcter no existencial o indefinit negatiu: gens, cap
«Tot» i «algun» són equiparables a «u, hom, cadascú, altri». «Tot» és un predeterminant: especificador que funciona com a operador amb abast sobre tota la resta del sintagma nominal. Té un comportament sintàctic específic: és el més extern dels especificadors (a l'esquerra de tots els altres especificadors nominals) i pot traslladar-se fora del sintagma nominal, exemple: «Tots els germans se n'anaren a passejar».
Segons la teoria generativa, un indefinit és un especificador de tot el sintagma nominal: no es pot pronominalitzar; pot acompanyar els pronoms personals i els noms propis; i pot anar seguit d'un altre determinat (si el nucli del sintagma nominal és un nom comú).
Sintàcticament s'agrupa amb solament, només, fins (i tot), ni tan sols, també: predeterminants, però per l'origen i pel caràcter invariable són de tipus adverbial. Altres indefinits (també anomenats “postdeterminants” o indefinits denotatius”): sol, únic, mateix, altre, tal, cert... No apareixen mai com a únic especificador; van precedits de determinant (o Qu); i van en posició postnominal (alguns casos). Són a mig camí entre els indefinits i els adjectius no restrictius.
Podem parlar dels indefinits algueresos com els més diferenciats: qualquu-algú, calgui-algun-a, arrés-res.

## Referències

* ↑ Els indefinits Arxivat 2016-12-22 a Wayback Machine., per Pep Blai
* ↑ Indefinits al web de la UB
* ↑ «Indefinit». Gran Enciclopèdia Catalana. Barcelona: Grup Enciclopèdia Catalana.
* ↑ Rigau i Oliver, Gemma. Gramàtica del català contemporani (en anglès). 2. Editorial Empúries, 2002, p. 1552. ISBN 8475969089.
* ↑ Ma Josep Cuenca Ordinyana. Sintaxi catalana, p.128 i 203.
* ↑ Tema 19: Els determinants: article, demostratiu, possessiu, numeral i indefinit per Antoni Teruel i Barberà
# Marc Gegani Macerí

Marc Gegani Macerí és el nom dels següents personatges:
Marc Gegani Macerí (llatí: Marcus Geganius Macerinus), nom de dos magistrats romans:
* Marc Gegani Macerí (cònsol) fou tres vegades cònsol.
* Marc Gegani Macerí (tribú) fou tribú amb poder consolar.
# Rai 2

Rai 2 és la segona cadena de televisió de la Radiotelevisione Italiana (Rai) (juntament amb Rai 1, Rai 3, Rai 4 i Rai 5). Es va fundar el 4 de novembre de 1961 com Secondo Programma (Segon programa) i, el 1975, va passar a dir-se Rete 2. El 1982 passa a la seua denominació actual, Rai Due. juvanile 14 30 font Rai

## Història

La Rai 2 va començar les seues emissions amb la sèrie Portobello en 1961 i amb l'arribada de la televisió privada en els 80 el canal comença a ser un canal amb una funció més comercial que Rai 1.
Amb el procés de lottizzazione d'atorgar canals públics segons corrents polítics per a garantir la seua pluralitat, Rai Due va passar a tenir una influència socialdemòcrata. En els anys 90 es canvia la situació quan es diversifiquen els canals de la Rai, i Rai Due passa a ser un canal enfocat a un públic més jove que el de Rai 1, i més comercial que el de Rai 3. A mitjans dels noranta el canal comença a introduir una barreja de programes informatius, telesèries, alguns programes satírics i entreteniment.
Actualment Rai Due emet la majoria de sèries nord-americanes que posseeix la Rai i reality shows, a més de sèries d'èxit en la ficció italiana com Incantesimo. També és la que emet la majoria de la programació infantil.
El canal ha començat un procés de transició de l'analògic al digital, apagant de manera progressiva la seua emissió analògica en punts concrets del país (com Vall d'Aosta o Sardenya) que conclourà amb l'única possibilitat del TDT per a veure eixe canal. Rai Due serà la primera de les 3 cadenes de la Rai a dur a terme l'apagada.

## Enllaços externs

* Lloc web oficial de Rai Due (italià)
# Spodiopogon

Spodiopogon és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Spodiopogon formosanus Rendle
* Spodiopogon sagittifolius Rendle
(vegeu-ne una relació més exhaustiva a Wikispecies)

## Sinònim

(Els gèneres marcats amb un asterisc (*) són sinònims probables)
* Eccoilopus Steud.

## Referències

* ↑ «Germplasm Resources Information Network, consultada 24.06.08». Arxivat de l'original el 2008-10-11. [Consulta: 24 juny 2008].
# Moviment Normand

Partit polític de la nació deNormandia d'ideologia regionalista que defensa la reunificació de normandia (dividida administrativament en dues regions), l'enfortiment i desenvolupament d'un poder regional normand, el creixement equilibrat per tota la regió i la promoció de la cultura pròpia.
Va ser creat el 1971 a partir del MJN (Mouvement de la Jeunesse de Normandie) i membres de la desaparegutda URN (Union pour la Region Normande) sent el seu president d'ençà, Didier Patte (president-fundador que ja ho era del MJN). Rebutja en centralisme jacobí alhora que el separatisme. Partidari de l'Europa de les Nacions i Regions, no és partidari de l'intervencionisme en política econòmica ni tampoc del liberalisme però defensa certs privilegis o preferències dels francesos front als immigrants. S'ha relacionat habitualment amb la ultradreta i darrerament també amb el centredreta.

## Enllaços externs

* Web oficial
# Alosa suworowi

Alosa suworowi és una espècie de peix de la família dels clupeids i de l'ordre dels clupeïformes.

## Referències

* 1 2 BioLib (anglès)
# Malaysian Open 2014

«Malaysian Open 2014» té aquests significats:
* Malaysian Open 2014 (WTA) (BMW Malaysian Open 2014), torneig de tennis femení del circuit WTA.
* Malaysian Open 2014 (ATP), torneig de tennis masculí del circuit ATP.